Ғүмәрова Лилиә Салауат ҡыҙы

**Ғүмәрова Лилиә Салауат ҡыҙы** (16 декабрь 1976 йыл) — Башҡортостан Республикаһының һәм Рәсәй Федерацияһының дәүләт һәм йәмәғәт эшмәкәре, ғалим-педагог. 2012—2014 йылдарҙа Башҡортостан Хөкүмәте Премьер-Министр урынбаҫары, 2014 йылдан Рәсәй Федерацияһының Федераль Йыйылышының Федерация Советында Башҡортостан Республикаһы дәүләт власы башҡарма органы вәкиле. Федерация Советының Мәғариф, фән һәм мәҙәниәт буйынса комитет рәйесенең беренсе урынбаҫары, 2019 йылдан — рәйесе. Педагогия фәндәре кандидаты.

## Биографияһы
Лилиә Салауат ҡыҙы Ғүмәрова 1976 йылдың 16 декабрендә Башҡорт АССР-ының (1992 йылдан Башҡортостан Республикаһы) Учалы ҡалаһында тыуған. 1994 йылда Башҡорт дәүләт педагогия университетының педагогика һәм психология факультетын тамамлаған. Хеҙмәт эшмәкәрлеген шул уҡ йылда Учалы ҡалаһының 10-сы урта мәктәбендә педагог-психолог, психология уҡытыусыһы булып башлай. 2001 йылда Учалы ҡалаһы һәм районы хакимиәтенә белгес итеп эшкә саҡырыла һәм 2007 йылға тиклем унда хакимиәт башлығының социаль мәсьәләләр буйынса урынбаҫары вазифаһына тиклем хеҙмәт юлы үтә.
2007 йылда Башҡортостан Республикаһы Хөкүмәте Аппаратына эшкә үрләтелә һәм унда 2010 йылға тиклем социаль үҫеш, һаулыҡ һаҡлау, хеҙмәт һәм халыҡ мәшғүллек бүлеге мөдире була.
2010—2011 йылдарҙа Башҡортостан Республикаһында Бала хоҡуҡтары буйынса вәкил.
2011—2012 йылдарҙа Башҡортостан Республикаһы Дәүләт Йыйылышы — Ҡоролтай рәйесе урынбаҫары.
2012—2014 йылдарҙа Башҡортостан Хөкүмәте Премьер-Министры урынбаҫары.
2014 йылдан Рәсәй Федерацияһының Федераль Йыйылышының Федерация Советында Башҡортостан Республикаһы дәүләт власы башҡарма органы вәкиле. Федерация Советының Мәғариф, фән һәм мәҙәниәт буйынса комитет рәйесенең беренсе урынбаҫары.

Лилиә Ғүмәрова — педагогия фәндәре кандидаты. Ул шулай уҡ Башҡортостан Республикаһы Президенты ҡарамағындағы Башҡортостан дәүләт хеҙмәте һәм идара итеү академияһын (русса БАГСУ) «юриспруденция» һөнәре буйынса тамамлаған.

## Федерация Советындағы эшмәкәрлеге
Федерация Советының Мәғариф, фән һәм мәҙәниәт буйынса комитет рәйесенең беренсе урынбаҫары вазифаһын башҡарған Лилиә Ғүмәрова Рәсәй күләмендә үткәрелгән төрлө сараларҙа әүҙем ҡатнаша.
* Шундай уҡ маҡсаттар менән ул Башҡортостанда ла йыш була
* Федерация Советының Фән, мәғариф һәм мәҙәниәт комитеты рәйесенең беренсе урынбаҫары, Башҡортостандан сенатор Лилиә Ғүмәрова 1 октябрҙән 5-нә тиклем уҙған «Сочи-2015» Халыҡ-ара инвестиция форумы эшендә ҡатнашты.
* «Parlamentarium» ғилми бәхәс клубы эшмәкәрлегенә ярашлы, Федерация Советының Фән, мәғариф һәм мәҙәниәт комитеты рәйесенең беренсе урынбаҫары, Башҡортостандан сенатор Лилиә Ғүмәрова Башҡорт дәүләт хеҙмәте һәм идара итеү академияһы уҡытыусылары һәм студенттары менән осрашты.

## Йәмәғәт эшмәкәрлеге
* 2015 йылдың 18 декабрендә ойошторолған Башҡорттарҙың федераль милли-мәҙәни автономияһы Советы рәйесе.
 

## Ваҡытлы матбуғаттағы сығыштары, уның менән интервьюлар
* Лилия Гумерова: «В Послании Президента обозначены задачи социально-гуманитарной сферы в борьбе с терроризмом» — «Башинформ» мәғлүмәт агентлығы, 2015, 3 декабрь.

## Маҡтаулы исемдәре һәм башҡа бүләктәре
* Дуҫлыҡ ордены (2022) — Рәсәй дәүләтселеген нығытыуға, парламентаризмды үҫтереүгә ҙур өлөшө һәм әүҙем закон сығарыу эшмәкәрлеге өсөн.
* II дәрәжә «Ватан алдындағы ҡаҙаныштары өсөн» орден миҙалы (2018)
* Башҡортостан Республикаһының Почёт грамотаһы (2015).

## Иҫкәрмәләр

## Сығанаҡтар
* Совет Федерации Федерального Собрания Российской Федерации. Официальный сайт
* Кто есть кто в Республике Башкортостан 

## Һылтанмалар
* 
* 
* Лилиә Ғүмәрова: «Өфөләге „Йылмайыу-2015“ операцияһы бер ниндәй санкциялар ҙа Рәсәйҙең сит илдәр менән бәйләнештәрен юҡҡа сығара алмауын иҫбатланы» — «Башинформ» мәғлүмәт агентлығы, 2015 йыл, 31 август
* [СПИСОК награждённых государственными наградами Российской Федерации и Республики Башкортостан](http://glavarb.ru/upload/iblock/%D0%A1%D0%BF%D0%B8%D1%81%D0%BE%D0%BA%20%D0%BD%D0%B0%D0%B3%D1%80%D0%B0%D0%B6%D0%B4%D0%B5%D0%BD%D0%BD%D1%8B%D1%85%20(09.10.2015).pdf)